ועדת הפנים ואיכות הסביבה, כנסת 18, פרוטוקול מספר 114, 2009-12-16 09:30

אורי מקלב: בוקר טוב, חג חנוכה שמח.

אורי מקלב: סליחה על האיחור, אני אשתדל להדביק את הפיגור בזמן הסיום, כדי שנגיע לזמן הסיום המשוער.

אורי מקלב: נתבקשתי על ידי יושב ראש הוועדה להחליפו בדיון זה.

אורי מקלב: אני מקווה שאני אצליח לעשות את זה במקצועיות ובנאמנות, כמו שהוא עושה זאת.

אורי מקלב: אני מבין שהנושא שעל סדר היום הוא הוספת חברת נתיבי גז טבעי לחוק הסדרת הביטחון.

יואל הדר: אנחנו מבקשים להוסיף את נתיבי גז לתוספת השנייה של חוק הסדרת הביטחון בגופים ציבוריים.

יואל הדר: היא כבר נמצאת בתוספת הרביעית, זה עניין של המחשוב, ולגבי התוספת השנייה אנחנו רוצים שתהיה הנחיה ישירה של המשטרה לחברה, ולא באמצעות משרד התשתיות.

יואל הדר: החברה הזאת מובילה את הגז הטבעי.

יואל הדר: היא עוסקת גם בהובלה וגם בחלוקת הגז הטבעי ברחבי ישראל.

יואל הדר: אם אני לא טועה, הגז נכנס לישראל בשנת 2003, 2004, ומאז החברה התפתחה בצורה מאוד ניכרת.

יואל הדר: מאחר שהחברה הזאת מובילה גז טבעי, שהוא חומר מסוכן מטבעו, יש צורך גם בנושא הביטחון שתהיה הסדרה על כל המתקנים שלה, ושתהיה הנחיה באמצעות המשטרה, על מנת שלא יקרו אירועים ביטחוניים לאורך הקווים ולאורך המתקנים ברחבי ישראל.

יואל הדר: מאחר שגם היום היא מאובטחת, אבל לא בצורה ישירה, אנחנו חושבים שנכון להסדיר את הנושא מבחינה חוקית.

יואל הדר: אני לא חושב שיש פה הרבה מה להוסיף.

יואל הדר: זאת לא חברה אזרחית, זאת חברה ממשלתית, ולכן מבחינה זו זה גם הרבה יותר קל - אני חושב שגם מבחינת הוועדה - לקבל את העניין הזה.

יואל הדר: אין פה דברים מיוחדים.

יואל הדר: נעשתה התייעצות עם שר התשתיות, וקיבלנו את אישורו של ראש הממשלה בהתאם לסעיף 18(א) לחוק.

עידו בן יצחק: אני רק אזכיר שההנחיות של המשטרה הן לעניין אבטחה פיסית.

עידו בן יצחק: מאחר שזאת התוספת השנייה, השב"כ מנחה לעניין אבטחת מידע וסינון ביטחוני.

מאיר קרמרסקי: אני מ-2005 בחברה.

מאיר קרמרסקי: משנת 2005 אנחנו מונחים ישירות על ידי המשטרה באופן וולונטרי, מרצון, כאשר משרד התשתיות לצדנו.

מאיר קרמרסקי: גם תמיר שניידרמן, מנהל אגף הביטחון במשרד התשתיות, הוביל אותנו מתחילת דרכו.

מאיר קרמרסקי: יש לנו היום סדר גודל של 40 מתקנים ברחבי הארץ, מוגנים באמצעים פיסיים ואלקטרוניים למניעת פגיעת פח"ע וטרור ומניעת פגיעה פלילית, שיכולה לגרום לנזק בטיחותי של פיצוץ בצינור.

מאיר קרמרסקי: למנכ"ל יש תשומת לב מרבית לנושא הביטחון בחברה.

אורי מקלב: מי מנכ"ל החברה?

מאיר קרמרסקי: מר אריה רמות שיפמן, שבעברו היה מנכ"ל המשרד לביטחון פנים, והוא תת אלוף במילואים בצבא.

אורי מקלב: מה אחוז הגז היום במדינת ישראל?

מאיר קרמרסקי: היום 40% מהאנרגיה של חברת חשמל זה גז טבעי.

מאיר קרמרסקי: יש מקרים שהיא מגיעה ונושקת גם ל-50%.

מאיר קרמרסקי: הלקוח המרכזי זה חברת חשמל.

מאיר קרמרסקי: מעבר לכך, בתי זיקוק אשדוד, שלאחרונה הופרטו, פז"א, עובדים בגז טבעי כמעט שנתיים.

מאיר קרמרסקי: בתי הזיקוק בחיפה יעבדו בשנה הבאה בגז טבעי, כאשר נגמור את הבעיות עם הדרוזים ונזרים את הגז לצפון.

מאיר קרמרסקי: מעבר לכך, מפעל נייר אמריקאים ישראלים בחדרה עובד בגז טבעי כמעט שנתיים.

מאיר קרמרסקי: היום יש טקס מפעלי ים המלח, שהוזרם להם גז טבעי והתחילו לעבוד בגז טבעי.

מאיר קרמרסקי: בהמשך, מפעלים נוספים ייכנסו לתהליך הגז הטבעי.

מאיר קרמרסקי: חברת חשמל תמשיך ותקבל גז טבעי ברמת חובב ובצפית ליד כפר מנחם.

אורי מקלב: חגית?

מאיר קרמרסקי: בחגית כבר זורם הגז הטבעי.

מאיר קרמרסקי: אני מדבר על צפית, ליד כפר מנחם, אני מדבר על רמת חובב, אזור תעשייה רמת חובב.

מאיר קרמרסקי: כל הארץ בגז טבעי.

מאיר קרמרסקי: מתחילים עכשיו תכנון לתוואי גז טבעי לירושלים.

מאיר קרמרסקי: אנחנו מדברים על גז טבעי לנמל התעופה בן גוריון.

מאיר קרמרסקי: בכל הארץ יהיה גז טבעי.

מאיר קרמרסקי: הגז הטבעי מסוכן בהיבט הנפיצות.

מאיר קרמרסקי: אנחנו עכשיו בתהליך השלמת ההיערכות שלנו להתמודד עם אירוע חירום, במשותף עם משטרת ישראל.

מאיר קרמרסקי: מעבר לכך, אנחנו מונחים על ידי המשטרה ומבקשים - -

אורי מקלב: האם הדיון מסווג?

יפה שפירא: לא, לא נקבע דבר כזה.

עידו בן-יצחק: אתה יכול לקבוע שהוא יהיה.

אורי מקלב: השאלה אם יש דרישה שלכם לדיון מסווג.

יפה שפירא: לא.

יפה שפירא: הוא מתפרסם באינטרנט.

אורי מקלב: אם אין לכם בעיה בעניין, אין לי שום בעיה.

מאיר קרמרסקי: לא צריכה להיות בעיה.

מאיר קרמרסקי: רציתי רק להזכיר, שהוועדה הייתה צריכה להתכנס בכנסת הקודמת.

מאיר קרמרסקי: מכיוון שהכנסת התחלפה, התחלנו את כל התהליך מחדש.

אורי מקלב: אני מניח שהעובדה שאתם ערוכים ועושים את הדבר הזה מרצון, כנראה שזה פחות נתן את הדחיפות לעניין, אבל עכשיו אנחנו עושים את זה באופן רשמי.

אורי מקלב: המכתב שלכם מתחילת ספטמבר.

מאיר קרמרסקי: יכולה להעיד משטרת ישראל, שאנחנו עומדים בכל ההנחיות.

אורי מקלב: אנחנו מציינים זאת לשבח.

אורי מקלב: משטרת ישראל מסכימה?

ניר ליפשיץ: למשטרה יש אינטרס מובהק להכניס את החברה לחוק הסדרת הביטחון, לתוספת השנייה.

ניר ליפשיץ: אני גם סבור שמדובר פה באינטרס לאומי.

ניר ליפשיץ: זו יוזמה משותפת, שמתנהלת מזה זמן רב בין משטרת ישראל, שירות הביטחון, משרד התשתיות, יוזמה של החברה ושל נוספים.

ניר ליפשיץ: אנחנו בעד, ואנחנו רוצים שההנחיה, כמו שאמרת, תהיה הנחיה תקפה, על בסיס הסמכות החוקית, ולא על בסיס וולונטרי או שותפויות כפי שזה מתנהל כיום.

אורי מקלב: האם מישהו רוצה להוסיף משהו?

עידו בן יצחק: לא.

עידו בן יצחק: מה עם משרד ראש הממשלה?

יפה שפירא: הם בחרו שלא לבוא.

אורי מקלב: זו המלצת ראש הממשלה.

תמיר שניידרמן: עוד אינפורמציה קטנה להשלים את התמונה של הגז הטבעי – משרד התשתיות פרסם לא מזמן מכרז לחלוקת גז טבעי ללקוחות פרטיים נוספים יותר קטנים.

תמיר שניידרמן: יש שתי חברות שכבר זכו במכרז: סופר אן.

תמיר שניידרמן: ג'י ונגב גז טבעי.

תמיר שניידרמן: הן יתחברו למערכת של נתג"ז, ומשם הן יובילו את הגז הטבעי, בלחצים יותר נמוכים, לאוניברסיטאות, לבתי-חולים.

תמיר שניידרמן: מה שהיה בזמנו החפירות של הכבלים לאורכה ולרוחבה של המדינה, זה מה שמתוכנן כרגע לעשות.

תמיר שניידרמן: אין ספק שהצד הזה חשוב מבחינת משרד התשתיות.

אורי מקלב: אנחנו גם לא מקריאים את הצו, אלא רק מחליטים החלטה.

עידו בן-יצחק: לא, אין צורך.

אורי מקלב: אנחנו מקבלים את ההחלטה פה אחד, ואנחנו מברכים אתכם ומודים לכם.

אורי מקלב: כל טוב.